recursal/SuperWikiNEXT-32B huggingface dataset:
**Muslimsk studentsamfunn** (**MSS**) er en norsk studentorganisasjon for muslimske studenter etablert 20. mars 1995. Studentsamfunnet er partipolitisk nøytralt, uavhengig av andre organisasjoner og åpent for alle muslimske studenter uavhengig av kjønn eller etnisk tilhørighet. MSS er medlem i paraplyorganisasjonen Islamsk Råd Norge.

Historie
--------

Muslimsk studentsamfunn ble grunnlagt den 20. mars 1995 av en gruppe muslimske studenter ved Universitetet i Oslo med Saleem Raza Ahmed og Usman Abdi Dahir som initiativtakere. På det første møtet kom det elleve studenter og på det andre kom det 16. Gruppen begynte med å arrangere temakvelder om dagsaktuelle temaer og studiesirkler.

Høsten 1996 startet foreningen tidsskriftet *Tankevekkende* som ble gitt ut to ganger i året. Våren 2004 ble det relansert med det nye navnet *Salam* og en mer profesjonell utforming samtidig som utgivelsesfrekvensen ble beholdt.

Siden oppstarten i 1995 har foreningen også fått medlemmer ved andre institusjoner for høyere utdanning i Oslo og andre deler av landet og høsten 2009 ble et lokallag etablert i Bergen.

Aktiviteter
-----------

Siden oppstarten har hovedformålet med Muslimsk studentsamfunn vært å skape et forum for muslimske studenter for å diskutere og lære mer om islam. Dette har blitt søkt spesielt gjennom studiesirkler og temakvelder, etterhvert også med inviterte foredragsholdere. 

Etterhvert har foreningen også i økende grad jobbet med utadrettet informasjons- og dialogarbeid. Siden terrorangrepet 11. september 2001 har foreningen opplevd i økende grad å bli kontaktet av media og andre ikke-muslimer som ønsker å lære mer om islam i Norge. I 2001 arrangerte de et dialogseminar sammen med Norges kristelige studentforbund og de to foreningene har siden holdt kontakt. I 2004 ble det arrangert en felles pilegrimstur til Palestina.

Styret
------

Styret i MSS velges for ett år om gangen og består av 9 medlemmer. Leder, nestleder, sekretær, økonomiansvarlig, dialogsansvarlig og 4 øvrige styremedlemmer.

Per juni 2012 ledes studentsamfunnet av Sumayya Javed.

Referanser
----------

1. 1 2 3  Tahir R. Ahmed. «Muslimsk Studentsamfunn - fra idé til virkelighet Arkivert 4. mars 2016 hos Wayback Machine.» i *Salam* nr. 3 (2005)
2. ↑  Lederen Arkivert 4. mars 2016 hos Wayback Machine. *Salam* nr 1 (2004)

Se også
-------

* Kategori:Ledere av Muslimsk Studentersamfunn

Eksterne lenker
---------------

* Offisielt nettsted Rediger på Wikidata
* Tidsskriftet *Salam*
**Peter Pan Bus Lines** er et langdistanse buss-selskap med hovedkontor i Springfield, Massachusetts. Det opererer i det nordøstlige USA. Fra høsten 2014 begynte Peter Pan med busslinjer i Connecticut, District of Columbia, Delaware, Massachusetts, Maryland, New Hampshire, New Jersey, New York, Pennsylvania og Rhode Island. Over fire millioner passasjerer per år reiser med Peter Pans bussruter.

Selskapet ble grunnlagt som et Yellow cab foretak i Springfield, hvor selskapet fortsatt er basert. De ble kjøpt av Peter Carmen Picknelly i 1933. Det er hans familie, Picknelly som fortsatt driver firmaet. Selskapets logo er basert på en illustrasjon av Roy Beste. Hver buss har navn basert på Peter Pan historier.

Peter Pan var på 1990-tallet tilknyttet Trailways, men dette opphørte i 2005.

Ruter
-----

Peter Pans virksomhet er tilknyttet disse byer og stater: Boston, Massachusetts; Providence, Rhode Island; Springfield, Massachusetts; Hartford, Connecticut; New York, New York; Philadelphia, Pennsylvania; Baltimore, Maryland; Washington, D.C. og steder imellom. Virksomheten sør for New York (unntatt Atlantic Citys casino reiser) startet tidlig på 1990-tallet (etter at selskapet sluttet seg til Trailways' rutenett). Ruteplanen for 1994 viste en ytterligere utvidelse til Norfolk, Virginia og Ocean City, Maryland via Delmarva halvøya, for en kort tid parallelt med tjenester som drives av Carolina Trailways (som var eiet av konkurrenten Greyhound Lines).

I 1999 samarbeidet Peter Pan med Greyhound om ruter, markedsføring og billettsalg.

Peter Pans busser består i hovedsak av kjøretøy produsert av Motor Coach og noen av RTS - busser som de fikk i forbindelse med overtakelse av Coach  nemlig Pil Linje, Mini Coach i Boston, Maine Line, Pawtuxet Walley, og det Providence-baserte Bonanza i 2003. Maine Line og Pawtuxet Walley ble senere solgt.

Se også
-------

* BoltBus og YO! Buss, joint ventures med Greyhound Linjer
* Greyhound Lines, interline transportør for de fleste Peter Pan ruter.

Referanser
----------

1. ↑  «PETER PAN BUS LINES TRUST--PURCHASE AND ACQUISITION OF CONTROL--ARROW LINE ACQUISITION, LLC, BONANZA ACQUISITION, LLC, MAINE LINE, LLC, PAWTUXET VALLEY, LLC, PETER PAN BOSTON, LLC, AND PETER PAN BUS LINES, INC.». Arkivert fra originalen 4. mars 2016. Besøkt 29. juni 2016.
2. ↑  Cyr Bus Lines acquires charter, tour company
3. ↑  "The History of Peter Pan Bus Lines" Arkivert 15. juli 2013 hos Wayback Machine. Peter Pan Bus Lines website

Eksterne lenker
---------------

* (en) Offisielt nettsted Rediger på Wikidata

* (en) Peter Pan Bus Lines – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Jurij Borisovitsj Pantjukhov** (russisk Юрий Борисович Пантюхов; født 15. mars 1931 i Moskva, død 22. oktober 1981) var en sovjetisk ishockeyspiller som deltok i de olympiske vinterleker 1956 i Cortina d'Ampezzo.

Pantjukhov ble olympisk mester i ishockey under vinter-OL 1956 i Cortina d'Ampezzo. Han var med på det sovjetiske laget som vant turneringen foran USA og Canada. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. Sovjetunionen vant alle fem kampene og vant serien med maksimale ti poeng foran USA med åtte og Canada med seks poeng.

Pantjukhov ble verdensmester i ishockey i 1956, OL-turnering i Cortina d'Ampezzo var også det 23. verdensmesterskapet i ishockey. Han spilte 68 landskamper for Sovjetunionens herrelandslag i ishockey og scoret 32 mål.

OL-medaljer
-----------

* 1956 Italias flagg Cortina d'Ampezzo - Gull **Gull** i ishockey Sovjetunionens flagg Sovjetunionen

VM-medaljer
-----------

* 1956 Italias flagg Cortina d'Ampezzo - Gull **Gull** i ishockey Sovjetunionens flagg Sovjetunionen
* 1957 Sovjetunionens flagg Moskva - Sølv Sølv i ishockey Sovjetunionens flagg Sovjetunionen
* 1958 Norges flagg Oslo - Sølv Sølv i ishockey Sovjetunionens flagg Sovjetunionen
* 1959 Tsjekkoslovakias flagg Praha/Bratislava - Sølv Sølv i ishockey Sovjetunionens flagg Sovjetunionen

Referanser
----------

Eksterne lenker
---------------

* (en) Jurij Pantjukhov – Olympedia Rediger på Wikidata

* (en) Jurij Pantjukhov – Sports-Reference (OL-resultater – arkivert) Rediger på Wikidata

* (en) Jurij Pantjukhov – Eurohockey.com Rediger på Wikidata

* (en) Jurij Pantjukhov – Eliteprospects.com Rediger på Wikidata
En **avhandling** er et vitenskapelig verk, det vil si en form for monografi, skrevet med tanke på tildeling av en høyere akademisk grad, typisk en doktorgrad, men også visse andre grader som ligger tilnærmet på samme nivå, bl.a. lisensiatgrad og magistergrad. Disse tre typene avhandlinger omtales som doktorgradsavhandlinger (også doktoravhandlinger), lisensiatavhandlinger og magisteravhandlinger. En avhandling regnes som en vitenskapelig bok og går inn i faglitteraturen i faget.

Uttrykket avhandling brukes ikke om hovedfagsoppgaver, masteroppgaver, mellomfagsoppgaver, bacheloroppgaver og andre verk og tekster som produseres til lavere grader, som i regelen er mindre omfattende og holder lavere vitenskapelig nivå, og som bare unntaksvis ble ansett som en del av faglitteraturen (dette gjaldt hovedsakelig tidligere hovedfagsoppgaver i en del fag, som noen ganger kunne være omfattende).

|  |  |
| --- | --- |
| Oppslagsverk/autoritetsdata | Store Danske Encyklopædi **·** Brockhaus Enzyklopädie **·** GND **·** NKC **·** BNE
 |
**Avicii Arena**, også kjent som **Globen**, er en arena i bydelen Johanneshov i Stockholm. Den ble innviet 19. februar 1989 og var frem til 2021 kjent under navnene Globen Arena og Ericsson Globe. I mai 2021 skiftet arenaen navn til Avicii Arena, oppkalt etter den avdøde svenske DJ-en Avicii.

Konstruksjon
------------

Den kulerunde bygningen måler 110 meter i diameter og er 85 meter høy, og er bygd i stål, betong og glass. Konstruksjonen bæres oppe av 48 bøyde stålpilarer. Bygningen og området omkring er tegnet av Berg Arkitektkontor AB.

Maksimal spilleflate er 45 × 75 meter med 7000 tilskuerplasser. Under ishockeykamper er det plass til rundt 14 000 tilskuere, og ved sceneshow til rundt 16 000. Publikumsrekorden ble satt under en Bruce Springsteen-konsert, som hadde 16 337 tilskuere i 1992.

Den 19. mai 2021 skiftet arenaen navn til Avicii Arena, etter DJ-en Avicii som tok sitt eget liv i 2018. Navneskiftet ble gjort for å hedre den avdøde musikeren og sette fokus på psykisk helse.

Bruk
----

Globen er en nasjonalarena. Det avholdes et stort antall idretts- og musikkarrangementer. Globen har også vært hjemmebane for ishockeylagene AIK og Djurgården Hockey. Siden høsten 2008 har ingen klubblag Globen som fast hjemmebane.

Pave Johannes Paul II feiret messe i arenaen i 1989 og var den første paven som har gjort dette i Sverige.

Finalen i Eurovision Song Contest 2000 og 2016 ble arrangert i arenaen.

Arenaen ble også brukt under Ishockey-VM 2013.

Skyview
-------

I februar 2010 ble det åpnet en kabelbane med navnet Skyview på utsiden av arenaen og denne løfter besøkende til toppen av hallen, hvor det er en uhindret utsikt til hele Stockholm. Hver av de to gondolene har plass til 16 passasjerer som blir løftet 113 meter over havet, og det skal ikke være noen tilsvarende konstruksjon noen andre steder i verden.

Se også
-------

* Globen tunnelbanestasjon

Referanser
----------

1. ↑  AS, TV 2. «Globen bytter navn til Avicii Arena». *TV 2* **(norsk)**. Besøkt 19. mai 2021.
2. ↑  Willman, Chris; Willman, Chris (19. mai 2021). «Stockholm’s Avicii Arena Aims to Raise Awareness of Mental Health Issues». *Variety* **(engelsk)**. Besøkt 19. mai 2021.

Eksterne lenker
---------------

* (sv) Offisielt nettsted Rediger på Wikidata

* (en) Avicii Arena – kategori av bilder, video eller lyd på Commons Rediger på Wikidata
* Globenarenorna Arkivert 29. september 2016 hos Wayback Machine.

* Globen under bygging i april 1987Globen under bygging i april 1987
* Globen under byggingGloben under bygging
* InnvendigInnvendig
* Kabelbanen SkyViewKabelbanen SkyView

|
|  |
| Forgjenger :**International Convention CenterJerusalem**

 | **Eurovision Song Contest Arena**2000 | Etterfølger :**Parken stadionKøbenhavn** |
|
| Forgjenger :**Wiener StadthalleWien**

 | **Eurovision Song Contest Arena**2016 | Etterfølger :**International Exhibition CentreKyiv** |

|  |  |
| --- | --- |
| Oppslagsverk/autoritetsdata | VIAF **·** GeoNames
 |
***Avgudenes skumringstid eller hvordan man filosoferer med hammeren***, også bare kalt **Avgudenes skumringstid**, er et verk fra 1889 av den tyske filosofen Friedrich Nietzsche (1844–1900). Det tyske ordet *Götze* betyr «avgud» eller «idol», og tittelen er et ordspill på Richard Wagners opera *Götterdämmerung* eller «gudenes skumringstid».

Verket oppsummerte viktige aspekter ved hans tidligere filosofi. Med dette fortsatte han sin vei til «revaluering av alle verdier», og refererte til «avgudsdyrkelsen» i hans tid, hvis «skumring» eller endelikt han forutså.

Det er et heterogent verk som inneholder mange metafysiske, kunst- og språkfilosofiske innsikter som er av stor betydning for forståelsen av Nietzsches senere filosofi.

Fotnoter
--------

**Type numrering**
1. ↑  tysk: *Götzen-Dämmerung oder Wie man mit dem Hammer philosophiert*
2. ↑  *Götzen-Dämmerung*, forkortet med sigelet **GD**

Eksterne lenker
---------------

* Fullstendig tekst
	+ hos Nietzsche Source i Colli / Montinari-Ausgabe
	+ hos Zeno.org i Werkausgabe av Karl Schlechta, tre bind, München 1954, bind 2, side 941ff.


|  |  |
| --- | --- |
| Oppslagsverk/autoritetsdata | VIAF **·** GND **·** BNF **·** BNF (data) **·** BNE
 |
Pavepalasset i Avignon
**Avignon-pavedømmet** er den perioden i historien til Den katolske kirke da paven hadde sete i Avignon i stedet for i Vatikanet i Roma. Dette foregikk mellom 1309 og 1377.

Følgende 7 paver (alle franske) hadde sete i Avignon:

* Klemens V: 1305–1314
* Johannes XXII: 1316–1334
* Benedikt XII: 1334–1342
* Klemens VI: 1342–1352
* Innocent VI: 1352–1362
* Urban V: 1362–1370
* Gregor XI: 1370–1378

I 1378 flyttet Gregor XI pavesetet tilbake til Roma og døde der. På grunn av strid under det påfølgende pavevalget, plasserte noen kardinaler motpaver i Avignon:

* Klemens VII: 1378–1394
* Benedikt XIII: 1394–1423 (utvist fra Avignon i 1403)

Dette var en vanskelig periode, og blir kalt «Det vestlige skisma».

Pavens eiendommer omfattet land rundt Avignon (*Venaissin*) og et lite område lenger øst. De ble overdratt den franske stat under den franske revolusjon i 1791.

Referanser
----------

1. ↑  Flottorp, Haakon & Molland, Einar. (2016, 22. september). Pave. I Store norske leksikon. Hentet 9. august 2017.

|  |  |
| --- | --- |
| Oppslagsverk/autoritetsdata | Encyclopædia Universalis **·** LCCN **·** NKC
 |
**Aviano Air Base** (IATA: **AVB**, ICAO: **LIPA**) er en flystasjon for det amerikanske flyvåpenet i Italia. Den ligger nordøst i landet rett under Alpene, ca. 32 kilometer nord for Pordenone i provinsen Pordenone. 

Basen ble opprettet for det italienske luftforsvaret i 1911, først for å trene piloter og bygge flydeler. Under første verdenskrig ble det flydd kamptokter herfra. I mellomkrigstiden ble basen igjen brukt til treningsformål. Under andre verdenskrig fungerte Aviano som base både for Regia Aeronautica og Luftwaffe. Basen ble erobret av britiske styrker, som brukte den fram til 1947. Fra 1947 og fram til 1954 ble den brukt av Aeronautica Militare Italiana, og fra 1955 var den i bruk som Nato-base, under ledelse av USA. Den ble brukt av NATO-fly under Kosovokrigen.

Eksterne lenker
---------------

* Offisielt nettsted Rediger på Wikidata

* (en) Aviano Air Base – kategori av bilder, video eller lyd på Commons Rediger på Wikidata
* Aviano Air Base host GlobalSecurity.org)

|  |  |
| --- | --- |
| Oppslagsverk/autoritetsdata | VIAF **·** LCCN **·** SUDOC **·** GeoNames
 |
**Dharma Mountain AS** ligger i bygda Hedalen i Sør-Aurdal kommune i Innlandet. Bedriften markedsfører seg som "Meditation & Freedom Resort", og arragerer/leies ut til kurs, retreater, grupper og andre aktiviteter. De fleste aktivitetene er relatert til meditasjon og selvutvikling. Deler av året holder Vassfaret Leirskole til på Dharma Mountain. 

Bedriften er etablert av en gruppe mennesker rundt den åndelige læremesteren/guruen Vasant Swaha (alias Tor Opheim). Vasant Swaha var selv med den indiske guruen Osho (Bhagwan Shree Rajneesh) i 13 år, frem til Osho døde i 1990. Meditasjonsretreater med Vasant Swaha er en del av aktiviteten på stedet.

Media om Dharma Mountain
------------------------

I 2005-2007 ble gruppen som driver Dharma Mountain og stedets egne aktiviteter (meditasjonsretreater med Vasant Swaha) tema for flere kritiske avisartikler. Dagens Næringsliv trykket i 2006 en seks siders lørdagssak under tittlen "Guruen i Granskogen". Og Oppland Arbeiderblad /Magasinet Innlandet hadde også flere kritiske saker på trykk. 
En helt annen form for omtale av miljøet rundt Dharma Mountain, finner man i det alternative magasinet Ildsjelen ("magasin for spiritualitet, livskraft og åndelighet"). Ildsjelen har trykket flere saker som omhandler Dharma Mountain, meditasjonsretreater med Vasant Swaha og også et portrettintervju med Vasant Swaha under tittelen "Profet i eget land". 

I 2009 ble sakene fra både Dagens Næringsliv, Oppland Arbeiderblad og Ildsjelen tema i en 15 siders sak i magasinet "Din" forskningstidsskrift for religion og kultur som utgis av Novus Forlag. Under tittelen "Guruen i granskogen og profet i eget land – mediediskusjoner og mediefortellinger om en norsk guru", tar artikkelforfatteren for seg hvordan forskjellige typer medier omtaler samme sak sett ut ifra deres ståsted og synsvinkel.

Referanser
----------

Eksterne lenker
---------------

* Offisielt nettsted Rediger på Wikidata

Link til tidsskriftet "Din"[*død lenke*]
"Profet i eget land", intervju med Vasant Swaha i magasinet Ildsjelen
**Annie Dahr Nygaard** (født 3. august 1988 i Oslo) er en norsk skuespiller og figurspiller.

Film og teater
--------------

### Film

Annie Dahr Nygaard har hatt flere mindre filmroller, blant annet i de norske spillefilmene *Lille Frøken Norge* (2003) og *Tommys inferno* (2007), og i kortfilmene *På velvet* (2007), *Hemmeligheten* (2008) og *Vektløs* (2008). 

Dahr Nygaard har dessuten spilt hovedrollen i *Appelsinpiken*, filmatiseringen av Jostein Gaarders roman med samme navn, regissert av Dahr Nygaards tante Eva Dahr.

  

### Teater

Foruten en del større og mindre filmroller hadde Annie Dahr Nygaard også en birolle i Bertolt Brechts *Det gode mennesket fra Sezuan* da dette stykket ble satt opp på Centralteatret i Oslo i 2003. 

Etter fullført bachelorgrad i teater og skuespillteknikk ved Høyskolen i Nord-Trøndelag (HiNT), ble hun i 2012 ansatt i det franske teaterkompaniet Compagnie Phillippe Genty, i forestillingen *Forget Me Not* (fransk tittel: *Ne m'oublie pas*). Dette var en produksjon der aktørene på scenen både var skuespillere og figurspillere. Denne produksjonen turnerte i Europa, Asia og Russland fram til 2015.

Familie
-------

Annie Dahr Nygaard er datter av forfatteren Martin Nygaard og Victoria Dahr som sammen driver Hurra Forlag på Smestad i Oslo. Hun er søster av skuespillerne Mikkel Dahr Nygaard (1990–) og Ida Maria Dahr Nygaard (1993–).

Referanser
----------

1. ↑   ČSFD person-ID 63774, besøkt 9. oktober 2017[Hentet fra Wikidata]
2. ↑  Nigel Luck. «Abysses and dizziness – an interview with Philippe Genty». *www.puppetcentre.org.uk* **(engelsk)**. Besøkt 3. desember 2018. «One of the anticipated puppetry highlights for 2014 is 'Forget Me Not' by Compagnie Philippe Genty. Here, Philippe Genty discusses the show, and his approach to puppetry and performance more widely.»

Eksterne lenker
---------------

* Intervju i side2.no 2009
* Intervju i Universitas 2009
* Kort intervju i Natt og Dag 2009
* Familieintervju i Aftenposten 2003
* (en) Annie Dahr Nygaard på Internet Movie Database Rediger på Wikidata

* (no) Annie Dahr Nygaard hos Sceneweb Rediger på Wikidata

* (fr) Annie Dahr Nygaard på Allociné Rediger på Wikidata

* (en) Annie Dahr Nygaard på AllMovie Rediger på Wikidata

* (en) Annie Dahr Nygaard hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND
 |
**«On the Sunny Side of the Rockies»** er en amerikansk countrysang, skrevet av Roy Ingraham og Harry Tobias. 

Den ble første gang fremført av Smith Ballew i spillefilmen *Roll Along Cowboy* fra 1937. Ballew spilte også inn sangen 23. november 1937 på 78-platen Decca 1666A.

Sangens jeg-person tok farvel med sin elskede på fjellenes solfylte side.

Andre versjoner
---------------

* Jimmie Davis. Utgitt på 78-platen Decca 5902 i desember 1940
* Slim Whitman. Utgitt på LP-platen *Love Song of the Waterfall* (Imperial 12277) i 1965

Norsk versjon
-------------

Peter Coob (Jens Book-Jenssen) har skrevet en norsk tekst. Den har tittelen «Kom til de blåe fjell».

### Innspilling

* Haugers ensemble med refr. sang Steinar Jøraandstad. Utgitt på 78-platen Odeon 180983 D-3469

Referanser
----------

1. ↑  Decca Records in the 1500 -1999 series Arkivert 3. februar 2012 hos Wayback Machine.
2. ↑  Jimmie Davis
3. ↑  SLIM WHITMAN Love Song of the Waterfall | LP Imperial - Records[*død lenke*]
**Russlands kvinnelandslag i strandhåndball** representerer Russland i internasjonale konkurranser i strandhåndball. Sporten er underlagt Russlands håndballunion (Союза гандболистов Россия), som er Russlands nasjonale håndballforbund.

Resultater
----------

### VM i beachhåndball

Russland deltok ved det første VM i beachhåndball som ble arrangert i 2004. Der kom de på 1.-plass, etter at de slo Tyrkia 2-1 i finalen, med sifrene 13-8, 8-15 og 4-2. Russlands Natalia Evtoukhova ble tatt ut på turneringens all star team.

Ved VM i beachhåndball 2006 i Rio de Janeiro i Brasil kom Russland på 3.-plass. De tapte 0-2 for Tyskland i semifinalen, men vant deretter bronsefinalen 2-0 over Bulgaria.

### EM i beachhåndball

Russland fikk bronse ved det første EM 2000. Både ved EM i beachhåndball 2002 og EM i beachhåndball 2004 vant de turneringen. To år senere fikk de sølv ved EM i beachhåndball 2006 i Cuxhaven i Tyskland.

Ved EM i beachhåndball 2007 tapte de bronsefinalen mot Norge, og endte på 4.-plass. De deltok ikke ved EM i 2009 og 2011.

I juli 2013 deltok de ved EM i beachhåndball 2013 i Randers i Danmark, der de kom på 6.-plass.

Referanser
----------

1. ↑  IHF - *I Men's and Women's Beach Handball World Championships 2004 >> Statistics >> Women*, besøkt 29. juli 2013.

Eksterne lenker
---------------

* Russian Handball Federation
**Russlands flyvåpen** (russisk:Военно-воздушные силы России) (**V**ojenno-**V**ozdusjnye **S**ily Rossii (VVS)) har siden 2015 vært en våpengren innen De russiske luft- og romfartsstyrkene.

Russlands marine har sin egen, selvstendige gren: Russlands marineflyvåpen. Det russiske luftforsvaret er et av de største i verden når det gjelder militært materiell, men dårlig økonomi og vedlikehold har gjort at styrken ikke er like sterk som under Russlands forgjenger, Sovjetunionen. Noe henger likevel igjen fra den kalde krigen: Russland har, som de eneste sammen med USA, dedikerte bombefly.

Sammensetning
-------------

* 4. fly- og luftforsvarsarmé
* 6. fly- og luftforsvarsarmé
* 11. fly- og luftforsvarsarmé
* 14. fly- og luftforsvarsarmé
* 45. fly- og luftforsvarsarmé

* Transportflyvåpenet i Russland
* Langtrekkende bombeflykommando (del av kjernefysisk triade)

Historie
--------

VVS ble grunnlagt da Sovjetunionen gikk i oppløsning i desember 1991. Russland fikk da beholde 40 % av materiellet og 65 % av personellet i organisasjonen, som til da hadde tilhørt Sovjetunionen. Russland fikk også beholde mesteparten av kommandoene: *Langtrekkeviddestyrken* (Дальняя Авиация, Dalnjaja Aviatsija) som hadde bombeflyene og atomvåpnene, *transportstyrken* og *front-styrken* som hadde jagerfly, jagerbombere og andre multirolle-kampfly.

VVS har deltatt i tre kriger – den første tsjetsjenske krig (1994–96), den andre tsjetsjenske krig (1999–2002) og krigen i Sør-Ossetia (2008).

Materiell
---------

VVS har rundt 2 400 kampfly og 3 365 luftfartøy totalt. Det er her verdt å merke seg at mange av disse er i svært dårlig stand, og derfor ikke er operative. VVS har hatt et ønske om å vrake mye av dette gamle utstyret, og kjøpe nytt utstyr med bedre teknologi isteden. Dårlig økonomi, som var grunnen til det dårlige vedlikeholdet i utgangspunktet, har hindret en slik utstyrsfornying. Det har derfor blitt gjennomført oppgraderinger på noe av det eksisterende utstyret i stedet, samt noen minimale investeringer i nye fly.

Referanser
----------

1. 1 2  Russia creates new Aerospace Force service branch Arkivert 27 desember 2015 hos Wayback Machine, janes.com, 4 August 2015

Eksterne lenker
---------------

* Uoffisiell hjemmeside (ru)
* REDSTARS Nyheter, analyser og rapporter om det russiske forsvaret og det russiske luftforsvaret (fr)
* VVS Order of Battle (en)
* Bilder fra det russiske luftforsvaret (ru)
* Oversikt over russiske flystasjoner (en)

| * v
* d
* r
Nyere russiske jagerfly |
| --- |
|  | 4. generasjon | Su-27 - Su-33 (hangarskipbasert, tidligere kalt Su-27K) - MiG-29 - MiG-31 | Russlands flagg |
| 4,5. generasjon | Su-30 - Su-32/Su-34 - Su-35 - MiG-29M (tidligere kalt MiG-33) - MiG-29K (hangarskipbasert) - MiG-35 (under utvikling) |
| 5. generasjon | Su-57 |
| Teknologi-demonstratorer | Su-37 - Su-47 - MiG-39/1.42 MFI |

|  |  |
| --- | --- |
| Oppslagsverk/autoritetsdata | VIAF **·** NKC
 |
**Djémila** eller **Cuicul** i Algerie er et typisk eksempel på romersk byplanlegging i et fjellområde. Ruinbyen ligger 900 moh. Dets forum, basilika, tempel, teater, triumfbuer og hus er blant de best bevarte i Nord-Afrika.

Byen kjenner i dag som *Djémila*, dens arabiske navn; i romertiden het den Cuicul, etter dens berberiske navn. Byen ble grunnlag i år 96 eller 97 som en koloni av romerske veteraner, på befaling av keiser Nerva. Hensikten var å bevokte det viktige passet mellom Sétif og Constanine. Etter femti år hadde stedet store palass, og så mange bygninger at nybygg måtte skje utenfor bymuren. På 100-tallet kom amfiteateret og et offentlig bad. Byens blomstringstid regnes å ha vært i Septimius Severus' regjeringstid, på begynnelse av 200-tallet. Da fikk byen et forum, offentlige toaletter, tempel og lokaler for folkemøter. Innbyggerne i byen var romerske borgere, men det var tett kontakt med berberne, og ekteskap mellom gruppene var vanlig.

Cuicul ble en knutepunkt for romernes handel med landene sør for Sahara: Deres forbindelser rakk til det sørlige Sudan. Med kamelkaravaner hentet berberne gull og elfenben som de solgte i Cuicul og andre romerske kolonier. Byens egen ressurser var landbruksprodukter som korn og oliven.

Kristendommen fikk solid feste i Cuicul; det ble bygget flere kirker og etablert et bispesete der. Byen ble deretter et pilegrimsmål for kristne, især etter at biskop Cresconius i 411 lot oppføre en basilika med fem hovedskip. Biskopen sto under tilsyn av den bysantinske patriarken av Konstantinopel.

På det meste hadde byen inntil 200 000 innbyggere. Byen ble gradvis forlatt etter romerrikets fall på 500- og 600-tallet, og ble ødelagt av omkringliggende folkegrupper. I det muslimske rikets storhetstid ble byen aldri gjenoppbygd, men fikk navnet *Djemila*, som betyr «vakker» på arabisk

Arkeologiske utgravinger i området begynte i 1909. Byen ble et verdensarvsted i 1982.

Eksterne lenker
---------------

* (en) Djemila – kategori av bilder, video eller lyd på Commons Rediger på Wikidata
* lexicorient.com
* pbase.com *bilder*

| * v
* d
* r
Verdensarvsteder i Algerie (liste) |
| --- |
|  | Algers kasbah **·** Al Qal'a **·** Djémila **·** M’Zab-dalen **·** Tassili n'Ajjer **·** Timgad **·** Tipasa | Algeries flagg |

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** GeoNames
 |
**Husaby** er et sted i Skaun kommune hvor det ligger et gårdsanlegg med gamle kirkeruiner. Einar Tambarskjelve bodde her.

Det er lite igjen av den opprinnelige gården, men man kan se omrisset av den gamle gårdskirka som ble bygd ca. år 1040. Ruinene står igjen og viser hvor kirka lå. Ved siden av er det reist en bauta til minne om Einar Tambarskjelve.

I middelalderen var Husaby, på om lag 3000 mål, det største av det jordegodset som erkebispen hadde i Skaun. Rike gravfunn tyder på at gården har vært sete for storfolk og høvdinger helt siden vikingtida.

Husaby er kanskje mest kjent fra Sigrid Undsets romansyklus om Kristin Lavransdatter. Romanfiguren Kristin bor her sammen med sin husbond Erlend. 

Hvert år arrangeres kulturarrangementet *Kristin på Husaby* i Skaun, med blant annet teaterforestillinger, litteraturseminar, turmarsj, utstillinger, kirkekonserter og økumenisk gudstjeneste.

Kilder
------

* Skaun kommunes hjemmeside

Eksterne lenker
---------------

* Kulturfestivalen Kristin på Husabys hjemmeside
* «Husaby». *Kulturminnesøk*. Riksantikvaren – Direktoratet for kulturminneforvaltning.

|  |  |
| --- | --- |
| Oppslagsverk/autoritetsdata | Riksantikvaren kulturminne
 |
*Husdråpa* dikter blant annet om da Tor sammen med Hyme dro på fisketur og fanget Midgardsormen.**Husdråpa** (norrønt *Húsdrápa*) er ei dråpa, et skaldekvad fra ca. 985 som er bevart i Den yngre Edda, der det er sitert noen usammenhengende vers. 

Kvadet blir tillagt skalden Ulv Uggesson som beskriver i kvadet mytologiske hendelser som er malt eller gravert inn i kjøkkenpaneler, derav den huslige tittelen. De versene som er blitt bevart beskriver tre hendelser:

* Tors fisketur
* Balders begravelse
* Loke og Heimdall som kjemper om Frøyas smykke Brisingamen

*Husdråpa* er ofte sammenlignet med *Haustlong* og *Ragnarsdråpa* som også beskriver kunstverk med mytologiske scener.

Kvadet blir nevnt i *Laksdøla saga* hvor det står: 

*«Til dette bryllupet kom det en mengde gjester, for nå var den nye gjestestua ferdig. Til stede ved bryllupet der var Ulv Uggesson; han hadde diktet et kvede om Olav Hoskuldsson og om de fortellinger som var malt i gjestestua. Han førte det fram der ved bryllupet. Dette kvedet er kalt Husdråpa og er godt diktet. Olav lønte ham vel for kvedet.»*

Referanser
----------

1. ↑  «Laksdøla saga» i *Sagaer i utvalg*, side 368. Aschehoug 1995

Eksterne lenker
---------------

* Úlfr Uggason: Húsdrápa 3-6 – oversettelse og notater om vers 3-6
* To utgaver av de bevarte fragmenter
* Húsdrápa på norrønt hos «Kulturformidlingen norrøne tekster og kvad».

Portal: Litteratur
Et satirisk bilde fra 1901, med tittelen "Ny kvinne - vaskedag".**Husarbeid** er én av seks hovedtyper av husholdsarbeid. Husarbeid omfatter matlaging, oppvask, rydding, rengjøring, vask og stell av tøy og lignende. De fem andre hovedtypene av husholdsarbeid er:

* Omsorgsarbeid
* Vedlikeholdsarbeid
* Kjøp av varer og tjenester
* Annet husholdsarbeid (omfatter annet arbeid som utføres ulønnet for egen eller andres husholdning)
* Reiser i forbindelse med husholdsarbeid

I det før-industrielle Norge var arbeid utført av en husmor, matmor, en tjenestejente eller andre, ikke avgrenset til hjemmet, men foregikk også for eksempel i et eldhus, i stabburet eller utendørs. Med industrialiseringen og utviklingen av forbrukersamfunnet har det blitt færre oppgaver knyttet til en husholdning. Hvem som utfører husarbeid har også forandret seg. Mødre bruker for eksempel mer tid til yrkesarbeid og mindre til husholdsarbeid enn før, mens for fedre er det motsatt, og på 2000-tallet har endringene vært størst blant småbarnsfedre. I norsk familie- og arbeidsmarkedspolitikk har større likedeling av arbeid ute og hjemme mellom kvinner og menn har vært en viktig målsetting i flere tiår.

Referanser
----------

1. ↑  Ragni Hege Kitterød (9.10.2012). «Fedre deltar mer i husarbeid og omsorg». Samfunnsspeilet, 2012/4.
2. ↑  Avdem, Anna Jorunn (1952-) (1985). *Oppe først og sist i seng: husarbeid i Norge fra 1850 til i dag*. Oslo: Universitetsforl. s. 6. ISBN 8200075125.
3. ↑  Ragni Hege Kitterød (9.10.2012). «Fedre deltar mer i husarbeid og omsorg». Samfunnsspeilet, 2012/4.

Eksterne lenker
---------------

* SSB *Kvinners og menns tidsbruk i ulike livsfaser og familietyper* undersøkelse av tidsbruk til husarbeid fra 1970-tallet til 2010-tallet 15.10.2013

|  |  |
| --- | --- |
| Oppslagsverk/autoritetsdata | Canadian Encyclopedia **·** HDS
 |
Hestehov uten betennelse.
**Hovbyll** er en verkebyll inne i hoven på en hest. Det er en ekstremt smertefull tilstand og hesten vil ofte hinke rundt på tre ben. Det kan virke som om hesten har brukket noe i benet. Smerten skyldes at det bygges opp et trykk inne i byllen, fordi den er omgitt av hovveggen som ikke gir etter. Når byllen skjæres opp og trykket lettes, vil smerten reduseres kraftig. Slike byller oppstår når sålen i hoven blir gjennomboret, slik at det blir en åpen inngang for infeksjoner inn i hoven. Dette er en svært alvorlig tilstand og veterinær må kontaktes øyeblikkelig.

Hvis infeksjonen ikke behandles raskt, kan den spre seg til veldig sensitive områder i hoven som skjelettet eller ledd. Da vil det oppstå mer langvarig skade. Trykket kan også spre seg ved at byllen sprekker opp langs kronranda. Hele nedre del av benet blir da svært hovent.

Referanser
----------

1. ↑  «Hovbyll» Arkivert 28. august 2015 hos Wayback Machine. Barfottrimmer
2. ↑  «Hovbyll» Arkivert 12. april 2016 hos Wayback Machine. *Hestdalen*

Se også
-------

* Verkebyll

Litteratur
----------

* Bergland, Sara Kinge: «Ulike typer hovbetennelser» Arkivert 15. november 2012 hos Wayback Machine. Rytterens ABC, *Hest.no*
***Dalma*** er en gruppe (slekt) av biller som hører til underfamilien køllebiller (Pselaphinae) i den store familien kortvinger (Staphylinidae).

Utseende
--------

Små, avlange, mørkbrune kortvinger. De ligner mye på slekten *Euplectus* men er gjerne mørkere på farge. Hodet er nokså stort og firkantet med små, runde fasettøyne og kraftige antenner, der de to første og de tre ytterste leddene er noe forstørret. Pannen har dype lengdegroper. Pronotum er omtrent så bredt som langt, med sterkt rundede sider, bredest omtrent i midten. Dekkvingene er blanke, fint hårete, med en skarp fure langs innerkanten (sømmen), og dekker omtrent en tredjedel av bakkroppen, som er sylindrisk. Beina er ganske korte.

Utbredelse
----------

Slekten er utbredt på New Zealand.

Systematisk oversikt
--------------------

**Treliste**
* Ordenen biller, **Coleoptera**
	+ Underordenen Polyphaga
		- Overfamilien åtsel- og rovbiller, **Staphylinoidea**
			* Familien kortvinger (Staphylinidae) Latreille, 1802
				+ Underfamilien køllebiller Pselaphinae Latreille, 1802
					- Stammen Trichonychini
						* Slekten ***Dalma*** Sharp, 1874
							+ *Dalma graniceps* Broun, 1921
							+ *Dalma pubescens* Sharp, 1874
							+ *Dalma tuberculata* Broun, 1880

Eksterne lenker
---------------

* (en) *Dalma* i Global Biodiversity Information Facility Rediger på Wikidata

* *Dalma* – detaljert informasjon på Wikispecies Rediger på Wikidata
**Sauer 101**  er en sylinderlåsrifle produsert av Sauer & Sohn lansert i 2013. Riflen produseres på samme fabrikk og deler mange deler med **Mauser M12**.[]

Teknisk
-------

Skjeftet kommer med en proprietær bedding kalt «Ever-Rest» som består av en metallblokk rundt fremre skjefteskrue. Riflen ble lansert i to varianter; «Classic» med valnøttskjefte og «Classic XT» med svart syntetisk skjefte. Siden har det komt flere varianter:

* Artemis
* Classic
* Classic XTA
* Classic XT
* Forest
* Forest XT
* GTI
* Highland XTX
* Select

Glidekassen har lik utvendig sylindrisk profil som Remington 700, slik at man kan bruke standard Remington 700 kikkertmontasjer.

Sluttstykket har 6 låseklakker og 60 graders hevarmsløft, og låser direkte i pipen istedet for glidekassen. Pipen er montert i glidekassen uten gjenger og med presspasning ved hjelp av varme.

Se også
-------

* Sauer 90
* Sauer 100
* Sauer 200
* Sauer 202

Referanser
----------

1. ↑  An Inside Look at the Sauer 101
2. ↑
3. ↑  New Sauer 101 Hunting Rifle from J.P. Sauer & Sohn « Daily Bulletin
4. ↑  Sauer 101 Forest, bolt-action rifle | all4shooters
5. ↑  «The Sauer 101 Highland XTC in .308 - tried and tested by Chris Parkin | Rifle Shooter». Arkivert fra originalen 27. oktober 2020. Besøkt 21. september 2020.
6. 1 2  Sauer 101 Review
7. ↑  Sauer 101 Review | Sporting Rifle magazine

Eksterne lenker
---------------

* Sauer 101 Classic XT hos J. P. Sauer & Sohn
***Dalmisus*** er en gruppe (slekt) av biller som hører til underfamilien køllebiller (Pselaphinae) i den store familien kortvinger (Staphylinidae).

Utseende
--------

Små, avlange, mørkbrune kortvinger. De ligner mye på slekten *Euplectus* men er gjerne mørkere på farge. Hodet er nokså stort og firkantet med små, runde fasettøyne og kraftige antenner, der de to første og de tre ytterste leddene er noe forstørret. Pannen har dype lengdegroper. Pronotum er omtrent så bredt som langt, med sterkt rundede sider, bredest omtrent i midten. Dekkvingene er blanke, fint hårete, med en skarp fure langs innerkanten (sømmen), og dekker omtrent en tredjedel av bakkroppen, som er sylindrisk. Beina er ganske korte.

Utbredelse
----------

Slekten er utbredt på New Zealand.

Systematisk oversikt
--------------------

**Treliste**
* Ordenen biller, **Coleoptera**
	+ Underordenen Polyphaga
		- Overfamilien åtsel- og rovbiller, **Staphylinoidea**
			* Familien kortvinger (Staphylinidae) Latreille, 1802
				+ Underfamilien køllebiller Pselaphinae Latreille, 1802
					- Stammen Trichonychini
						* Slekten ***Dalmisus*** Sharp, 1886
							+ *Dalmisus batrisodes* Sharp, 1886

Referanser
----------

1. ↑  Sharp, D. 1886. On New Zealand Coleoptera, with descriptions of new genera and species. *Scientific transactions of the Royal Dublin Society* (2)3: 351–454, plates XII–XIII.

Eksterne lenker
---------------

* (en) *Dalmisus* i Global Biodiversity Information Facility Rediger på Wikidata

* *Dalmisus* – detaljert informasjon på Wikispecies Rediger på Wikidata
**Dagfinn Døhl Dybvig** (født 5. september 1972) er en norsk filosof. Han tok hovedfag i filosofi i 1996 og ble dr. art. i 2007 ved NTNU. Han var tidligere ansatt som i en åremålsstilling som instituttleder ved Institutt for filosofi og religionsvitenskap ved NTNU 2013-2017.

Dybvig var før dette førsteamanuensis ved Handelshøgskolen i Bodø og stipendiat i filosofi ved NTNU. Han har arbeidet særlig med den amerikanske filosofen Stanley Cavell. Han er sønn av filosofen Magne Dybvig som han har utgitt læreboken til examen philosophicum *Det tenkende mennesket* (Tapir Akademisk Forlag: 2003) sammen med.

Dybvig jr. vikarierte i Helge Høibraatens fravær i Tyskland som leder av Vitenskapsteoretisk Forum ved NTNU.

Eksterne lenker
---------------

* (no) Publikasjoner av Dagfinn Dybvig i forskningsdokumentasjonssystemet CRIStin
* (no) Publikasjoner av Dagfinn Dybvig i BIBSYS

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI **·** CRIStin
 |
**Dagfinn Rognmo** (født 6. august 1948 i Narvik) er en tidligere norsk fotballspiller og fotballtrener.

Han spilte for hjembyens Fotballklubben Mjølner (1967–69). Under sine lærer-studier i Halden spilte han for Kvik Halden (1970–71) og var igjen i Mjølner (1971–72) og var med som første lag nordfra som spilte i 1. divisjon fotball for herrer 1972. Han var en kort tid i Lyn FC under sine studier ved Norges idrettshøgskole (1973, 8 kamper), spilte deretter for Tromsø Idrettslag (1973-75, 34 kamper, fire scoringer) der han fortsatte som assisterende trener under Arne Karlsen (1974–75). Tilbake i Mjølner var han spillende trener (1976–85), en tid under George Armstrong frem til denne forlot (1981).

Rognmo ble kjent da han trente Tromsø Idrettslag (1986) men fikk trakk seg og ble erstattet av Arne Andreassen før seieren i Norgesmesterskapet i fotball for herrer 1986. Laget fikk dertil fornyet kontrakt i 1. divisjon fotball for herrer 1986. Med Terje Skarsfjord trente han Mjølner (1992-93), samt med Nils-Olav Markussen var han trener i Narvik FK (1997-98).
Han har fortsatt virke i denne organisasjonen, samt ved Frydenlund videregående skole. Han er i dag assisterende trener i Fotballklubben Mjølner under Ivar Morten Normark (2008).

Referanser
----------

1. ↑  «Rognmo går». *Aftenposten*: 20. 20. august 1986.
***Dom Solntsa*** (originaltittel: *Дом Cолнца*) er en russisk film fra 2010, regissert av Garik Sukatsjov.

Handling
--------

Sovjetunionen på begynnelsen av 1970-tallet: Sasha er datter av dignitær fra Sovjetunionens kommunistiske parti. Etter uteksaminering fra videregående begynner hun å studere ved et medisinsk institutt. Sasha blir snart forelsket i Sun, en annen eldre student. Hennes nye venner er en smed med kallenavnet Maloy, en chilensk revolusjonær Juan, en langhåret mann med kallenavnet Skeleton, og en talentfull artist kalt Korean.

Sashas far, som belønning for å bli akseptert ved instituttet, spanderer en ferie på Sasha til Bulgaria. Men Sasha stopper bussen på vei til flyplassen. Hun reiser heller med tog, sammen med vennene sine, til Krim. Men de blir overvåket av en KGB-offiser, som ble sendt fra Moskva. Som et resultat blir Korean arrestert, når han forsøker å kjøpe en buss-billett for å returnere til Moskva. Etter et slagsmål med en gruppe demobiliserte grensevakter, får vennene problemer med en lokal milits. For å redde vennene sine går Sun først til faren sin, en sovjetisk admiral. Her viser det seg at Sun er dødssyk, og trenger akutt medisinsk behandling i Moskva.

Skuespillere
------------

* Svetlana Ivanova som Sasja
* Stanislav Ryadinskij
* Darja Moroz som Gerda
* Ivan Stebunov som Pavel Kotsjetkov
* Aleksej Gorbunov som Boris Pavlovitsj Kapelskij

Referanser
----------

1. ↑  .
2. ↑  .
3. ↑  Иван Охлобыстин представил свою новую книгу "Дом Солнца"
4. ↑  Дом Солнца (2009)

Eksterne lenker
---------------

* (en) *Dom Solntsa* på Internet Movie Database Rediger på Wikidata

* (en) *Dom Solntsa* på AllMovie Rediger på Wikidata

* (nl) *Dom Solntsa* på MovieMeter Rediger på Wikidata

* (en) *Dom Solntsa* på Rotten Tomatoes Rediger på Wikidata
Ruinene av Tynemouth kloster hvor Henrik ble begravet
**Henrik av Coquet** (død 1127) var en danske som levet som eremitt på øya Coquet utenfor Northumberlands kyst. 

Ifølge legenden valgte han å slå seg ned på Coquet Island, for å unnslippe et giftemål som familien hadde planlagt for ham. Henrik fikk tilladelse av øyas munk til å bygge seg en egen, liten eremittcelle. Her inntok han daglig litt brød og vann, før han begynte med å male bygg som han stenket med vann og lot det tørre i solen til små kaker. Siden spiste han kun tre ganger om uken, og holdt opp med å snakke i 3 år. 

Han døde i 1127, med repet fra sin egen klokke mellom hendene. Han ble begravet i Tynemouth kloster (ved Tynemouth Castle), litt syd for St. Oswins helligdom og feires som helgen den 16. januar.

Det finnes et glassmaleri i St. Thomas av Canterbury kirke i Deal, Kent, England som viser et bilde av Sankt Henrik dansken, hvor han har en behornet hjelm på hodet.

Referanser
----------

1. ↑  *A HISTORY OF COQUET ISLAND*, på fusilier.co.uk
2. ↑  Attwater, Donald and Catherine Rachel John. *The Penguin Dictionary of Saints*, 3. utgave, New York: Penguin Books, 1993. ISBN 0-140-51312-4.
Eksempel på en 16-biters oppslagstabell med verdier for rød (A), grønn (B), blå (C). (Linje 14 til 65524 vises ikke)
En **3D-oppslagstabell** (på engelsk: *lookup table*, LUT) er en tabell for å avbilde et fargerom til et annet, og brukes blant annet i filmindustrien for å beregne en forhåndsvisning av farger for en skjerm eller digital projektor for å vite hvordan et bilde vil bli gjengitt på en annen skjermenhet, vanligvis enten det endelige digitalt projiserte bildet eller filmkopien. En 3D-oppslagstabell er et 3D-gitter med RGB-fargeverdier som kan indekseres av en mengde RGB-fargeverdier. Hver akse på gitteret representerer en av de tre inngangsfargekomponentene, og inngangsfargen definerer dermed et punkt inne i gitteret. Siden punktet kanskje ikke er på et gitterpunkt, må gitterverdiene interpoleres, og de fleste oppslagstabell-produkter bruker trelineær interpolasjon.

3D-oppslagstabeller er brukes mye i filmproduksjon som en del av digital mellomprosessering, som omhandler digisering (ikke til å forveksle med digitalisering) av film og manipulasjon av farge og andre bildekarakteristikker.

Kuber kan ha ulike størrelser og fargedybder, ofte brukes 33×33×33 biters kuber som 3D-oppslagstabeller. Det har lenge vært vanlig å bruke RGB 10-biters komponent-loggbilder som innputt til 3D-oppslagstabeller. Utputt er vanligvis RGB-verdier som skal plasseres uendret i en bufferen til en skjermenhet. 

Moderne skjermkort har direkte støtte for 3D-oppslagstabeller slik at HD-bilder kan behandles ved 60 bilder per sekund (fps) eller raskere.

Se også
-------

* Fargegradering
* Fargekalibrering
* Fargestyring

Referanser
----------

1. ↑  Selan, Jeremy (2004). "Using Lookup Tables to Accelerate Color Transformations" *GPU Gems 2*, Chapter 24.  ISBN 0-321-33559-7
2. ↑  http://www.digital-intermediate.co.uk Calibration LUTs - Look Up Tables
3. ↑  «Grasvalley 3D LUT, LUTher» (PDF). Arkivert fra originalen (PDF) 17. september 2020. Besøkt 12. september 2016.
4. ↑  LUTs Part 1: What is a LUT?, By Angelo Lorenzo, December 4th, 2012
5. ↑  «Apple, Using Display LUTs». Arkivert fra originalen 6. januar 2017. Besøkt 12. september 2016.
**3LW** (*Three Little Women*) er en amerikansk jentegruppe som platedebuterte i 2000. De tre opprinnelige medlemmene var Adrienne Bailon, Kiely Williams og Naturi Naughton. 

Debutalbumet *3LW* inneholdt blant annet sangene «Playas gonna play» og «No more (Baby Ima Do Right)», som de oppnådde en viss suksess med. De stod for en mer avslappet soulmusikk med tydelige hiphop-elementer. 

I 2002 forlot Naughton bandet og erklærte at hun hadde blitt dårlig behandlet. Hun sa hun hadde blitt forsøkt presset til å innlede et forhold til en mannlig bakgrunnsanger.

Williams og Bailon utgav deretter albumet *Naughty or Nice?* som inneholdt julesanger. 

Like etter ble Jessica Benson tatt inn som et nytt medlem. 

Williams og Bailon har også spilt i filmen *Cheetah Girls*.

Diskografi
----------

* *3LW* 2000
* *A Girl Can Mack* 2002
* *Naughty or Nice* 2002
* *Point of No Return* 2006

Eksterne lenker
---------------

* (en) Offisielt nettsted Rediger på Wikidata
* (en) 3LW på Apple Music Rediger på Wikidata

* (en) 3LW på Discogs Rediger på Wikidata

* (en) 3LW på MusicBrainz Rediger på Wikidata

* (en) 3LW på Spotify Rediger på Wikidata

* (en) 3LW på Songkick Rediger på Wikidata

* (en) 3LW på AllMusic Rediger på Wikidata
* (en) 3LW på Facebook Rediger på Wikidata

* (en) 3LW på YouTube Rediger på Wikidata

* (en) 3LW på Myspace Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** ISNI **·** SUDOC **·** BBC Things **·** MusicBrainz **·** Discogs **·** AllMusic
 |
En 1600-tallsfremstilling med bymuren rundt Gamlebyen i Shanghai og elvehavnen utenfor murene.
Gamlebyens runde farm er fremdeles lett kjennelig på kart. Dette kartet er fra 1933. Umiddelbart nord, øst og vest er den franske konsesjon, noe lenger mot nord den internasjonale konsesjon.
**Gamlebyen i Shanghai** (kinesisk: 上海老城厢; pinyin: **Shànghăi Lăo Chéngxiāng**), tidligere også kjent som **«Chinese city»**, var den gamle bykjernen i Shanghai i Kina. Dent utstrekning var tidligere markert av en forsvarsmur. Gamlebyen var administrasjonssetet for det gamle Shanghai fylke. Med etableringen av konsesjonsområdene i Shanghai ble Gamlebyen bare én av byens sentrale deler, men fortsatte i lang tid som sete for byens kinesiske administrasjon.

Bymuren ble bygd i 1554, under Mingdynastiet, for å beskytte byen mot røvertokt fra japanske sjørøvere. Den var ti meter høy og fem kilometer hele veien rundt. Det eneste stedet hvor det fremdeles finnes rester etter muren er ved Dajing Ge-paviljongen**.**

Det var opprinnelig seks porter over land (med veier) gjennom muren, og det var tre vannporter (over kanaler).

Inne i Gamlebyen er Bygudens tempel, i tilknytning til Yuyuan-hagen. Med unntak av to kortere avsnitt ble bymurene fjernet i 1912, og en bred ringvei ble bygd over murfundamentene og vollgraven. Sørlige del ble kalt «Zhonghua-gaten» og nordlige del «Minguo-gaten» (til sammen blir det «*Zhonghua Minguo*», eller «Republikken Kina» på kinesisk. (Den nordlige delen ble i 1950 omnevnt til «Renmin-gaten» («Folkets gate»).

Referanser
----------

1. ↑  *Shanghai on Strike: The Politics of Chinese Labor* by Elizabeth Perry p.15